Հայաստանում անցումը էլեկտրոնային առողջապահության համակարգին կլինի շատ սահուն և դանդաղ՝ առանց որևէ պարտադրանքի, բոլոր ռիսկերը մաքսիմալ հաշվի առնելով: «Արմենպրես»-ի հաղորդմամբ՝ այս մասին «Լոֆթ» ինքնազարգացման ու ժամանցի կենտրոնում հանդիպում-զրույցի ժամանակ ասաց ՀՀ առողջապահության նախարար Արսեն Թորոսյանը, ով բավական դրական է վերաբերվում այդ համակարգին, համարելով, որ առանց դրա դժվար կլինի որակյալ և ժամանակակից առողջապահություն ունենալ: «Անցյալ տարի ՀՀ-ն 15 տարով պայմանագիր էր կնքել մի ընկերության հետ էլեկտրոնային առողջապահությունը Հայաստանում կազմակերպելու համար: Այդ ընկերության հետ մենք կոնստրուկտիվ համագործակցում ենք»,-ասաց Թորոսյանը: